­­­­­

|  |  |  |
| --- | --- | --- |
| **Predmet: DIPLOMATSKO I KONZULARNO PRAVO** | | |
| **­** | | |
| **Termin** | **Tema** | **Opis zadatka** |
| **12. II 2020.** | Uvodni čas vježbi | Upoznavanje sa planom rada na vježbama  Preuzimanje tema za seminarske radove (moguće na svakom času vježbi u februaru 2020) |
| **19. II 2020.** | * Organizacija i nadležnosti Ministarstva vanjskih poslova Crne Gore * Diplomatska i konzularna predstavništva Crne Gore u inostranstvu * Diplomatska i konzularna predstavništva stranih država u Crnoj Gori * Predstavništva/misije Crne Gore pri međunarodnim organizacijama * Predstavništva/misije međunarodnih organizacija u Crnoj Gori | **Zadatak** je fokusiran na upoznavanje organizacione strukture Ministarstva vanjskih poslova Crne Gore, diplomatskih i konzularnih predstavništava i predstavnika Crne Gore, kao i predstavništava stranih država u našoj zemlji.  **Cilj** je da na taj način studenti steknu jasniju sliku o diplomatskim i konzularnim odnosima Crne Gore sa drugim zemljama i međunarodnim organizacijama.  Studenti bi trebalo da:   * Pripreme **organizacionu šemu ili kratak prikaz strukture Ministarstva vanjskih poslova** Crne Gore i navedu nadležnosti pojedinih organizacionih jedinica. * Pripreme **listu diplomatskih i konzularnih predstavništava i predstavnika Crne Gore** u inostranstvu i misija pri međunarodnim organizacijama; * Pripreme listu **diplomatkih i konzularnih predstavništava i predstavnika stranih država i međunarodnih organizacija** u Crnoj Gori.   Studenti koji uspješno ispune zadatak i učestvuju u diskusiji na času vježbi dobiće **do 2 poena.** Za zadatak konsultovati sajt MVP kao i odgovarajuće zakonske akte. (www.mfa.gov.me) |
| **26. II 2020.** | * Seminarski rad | Odbrana seminarskih radova |
| **4. III 2020.** | * Uspostavljanje i prekid diplomatskih odnosa * Diplomatski ceremonijal * *- Simulacija -* | U ovom zadatku je predviđeno detaljnije upoznavanje sa načinom uspostavljanja diplomatskih odnosa i funkcionisanjem diplomatskog ceremonijala.  **Cilj** zadataka je da studenti, kroz izučavanje ceremonijala posebnih država steknu dojam o konkretnoj primjeni diplomatskog prava u praktičnim situacijama.  Osim konkretnog primjera koji će biti obrađen, studenti za pripremu mogu koristiti osnovnu literaturu za predmet i Bečku konvenciju o diplomatskim odnosima 1961.[[1]](#footnote-1)  Studenti mogu odabrati sami, ili u dogovoru sa saradnikom u nastavi, državu.  **Za učešće u diskusiji studenti će dobiti do dva poena.** |
| **11. III 2020.** | * Seminarski rad | Odbrana seminarskih radova |
| **18. III 2020.** | * Diplomatski azil * Diplomatske privilegije i imuniteti * Kršenje diplomatskih privilegija i imuniteta | Zadatak je fokusiran na **primjere korišćenja diplomatskog azila, diplomatskih privilegija i imuniteta i njihovog kršenja**.  **Cilj** je da studenti kroz konkretnu primjenu Bečke konvencije o diplomatskim odnosima iz 1961. analizairaju savremene ili istorijske slučajeve navedenih kategorija.  Na predviđenom času će analize studenata biti prezentovane, a za pripremljenu analizu i diskusiju studenti mogu dobiti **do 2 poena**. |
| **25. III 2020.** | Seminarski rad | **Odbrana seminarskih radova** |
| **1. IV 2020.** | * Uspostavljanje i prekid konzularnih odnosa * Odnos sa diplomatskim predstavništvom | **Uspostavljanje i prekid konzularnih odnosa podrazumijeva određene procedure i pravila**, kao i posebno definisanje odnosa sa diplomatskim predstavništvom u istoj zemlji, što će biti obrađeno u ovom zadatku.  **Cilj** zadatka je da studenti uspješno identifikuju razlike između diplomatskih i konzularnih predstavništava, njihovih funkcija, zadataka i nadležnosti.  Planirano izučvanje pojedinačnih slučajeva bi trebalo da **prikaže na koji način funkcioniše jedno konzularno predstavništvo u odnosu sa državom slanja, ali i u odnosu sa diplomatskim predstavništvom zemlje slanja u zemlji prijema**.  Studenti sami mogu odabrati primjer funkcionisanja nekog konzularnog predstavništva i njegovog odnosa sa diplomatskim predstavništvom zemlje slanja u zemlji prijema.  Osim konkretnog primjera koji će biti obrađen, studenti za pripremu mogu koristiti osnovnu literaturu za predmet i Bečku konvenciju o konzularnim odnosima 1963.[[2]](#footnote-2)  **Za učešće u diskusiji studenti će dobiti do dva poena.** |
| **08. IV 2020.** | * Seminarski rad | Odbrana seminarskih radova |
| **15. IV 2020.** | * Komparacija konzularnih i diplomatskih privilegija i imuniteta | Zadatak je orijentisan ka **produbljivanju znanja o diplomatskim i konzularnim funkcijama** i **osnovni cilj** je da studenti uspješno prepoznaju sličnosti i razlike između ovih funkcija.  Od studenata se očekuje da do termina navedenog časa vježbi (15. IV 2020) pripreme **uporednu analizu** o konzularnim i diplomatskim privilegijama i imunitetima. Upotreba konkretnih primjera je dobrodošla.  Studenti koji uspješno ispune zadatak i učestvuju u diskusiji na času vježbi dobiće **jedan poen.** |
| **22. IV 2020.** | * Seminarski rad | Odbrana seminarskih radova |
| **29. IV 2020.** | * Predstavljanje država u međunarodnim organizacijama | Zadatak na ovom času vježbi će biti usmjeren na upoznavanje sa odnosima međunarodnih organizacija i država članicama i pravno definisanim pravima i obavezama. Kroz predstavljanje rada organa međunarodne organizacije se očekuje da studenti steknu dojam o praktičnoj primjeni međunarodnog prava u radu organizacijama.  Za pripremu prikaza o funkcionisanju međunarodne organizacije studenti će pored osnovne literature biti obavezni da konsultuju i Bečku konvenciju o predstavljanju država u njihovim odnosima sa međunarodnim organizacijama univerzalnog karaktera iz 1975.[[3]](#footnote-3)  Studenti sami mogu odabrati međunarodnu organizaciju čiji će rad pročiti i predstaviti.  **Napomena:** Studenti koji odustanu od učešća od simulacije neće dobiti poene. |
| **06. V 2020.** | * Seminarski rad | Odbrana seminarskih radova |

1. Predlozi za dodatnu literaturu: Berković (2006), *Diplomatija;* Mikolić (2001), *Diplomatski protokol i ceremonijal*; Nick (---), *Diplomatski rječnik; M. Mitić* (2004), *Diplomatija,* Degan (2000*), Međunarodno pravo,* Dimitrijević i grupa autora(2007), *Osnovi međunarodnog javnog prava,* Etinski(2010*), Međunarodno javno pravo,* Jelić (2009), *Odgovornost država u međunarodnom pravu* [↑](#footnote-ref-1)
2. Ibid. [↑](#footnote-ref-2)
3. Nakon dogovora o međunarodnoj organizaciji, biće potrebno provjeriti i određene odredbe u statutu. Takođe, korišćenje zvaničnog sajta organizacije i relevantnih internet izvora se podrazumijeva, kao i korišćenje navedene dodatne literature (prim. aut) [↑](#footnote-ref-3)